stanford-oval/wikipedia huggingface dataset:
Ed Elisian

| Ed Elisian> Henkilötiedot |
| --- | --- |
Syntynyt: 9. joulukuuta 1926 
Kansalaisuus:   yhdysvaltalainen
Formula 1 -ura
Aktiivivuodet:  1954–1958
Talli(t):  Stevens Kurtis Kraft Watson
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1954
Viimeinen kilpailu:  Indianapolis 500 1958
Ed Elisian (oik. Edward Gulbeng Eliseian; 9. joulukuuta 1926 Oakland, Kalifornia – 30. elokuuta 1959 Milwaukee, Wisconsin) oli yhdysvaltalainen Indianapolis 500 -kuljettaja.
Hän osallistui viiteen Indianapolis 500 -kilpailuun kausilla 1954–1958 eikä koskaan päässyt maaliin asti kilpailuissaan. Hän oli parhaimmillaan 18. vuoden 1954 kilpailussa. Elisian pysäytti autonsa vuoden 1955 kilpailussa yrittäen auttaa onnettomuuteen joutunutta Bill Vukovichia ja sai mitalin teostaan. Hän on Gary Bettenhausenin ohella ainoa Indy 500 -kuljettaja, joka on pysäyttänyt ei-vahingoittuneen autonsa kilpailussa auttaakseen toista kuljettajaa. Elisian starttasi toisesta ruudusta vuoden 1958 kilpailussa, mutta keskeytti avauskierroksella pyörähdettyään kolmosmutkassa aiheuttaen lähtökolarin, jossa 15 autoa romuttui ja Pat O'Connor menehtyi.
Elisian oli mukana kolarissa Sprint car -kilpailussa New Bremen Speedwayllä Ohiossa vuonna 1958, jossa Jim Davis menehtyi. Elisian kuoli vuoden 1959 Milwaukee Mile -kilpailussa pyörähdettyään kierroksella 29 osuttuaan A. J. Foytin autoon ja seinään. Hänen autonsa bensatankki repesi ja auto syttyi tuleen palaen 9 minuuttia surmaten Elisianin.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1954 | H.A. Chapman | Stevens | Offenhauser L4 | ARG  | 500 18 * | BEL  | FRA  | GBR  | GER  | SUI  | ITA  | ESP  |  |  | - | 0 |
| 1955 | Westwood Gauge / Wales | Kurtis Kraft 4000 | Offenhauser L4 | ARG  | MON  | 500 30 | BEL  | NED  | GBR  | ITA  |  |  |  |  | - | 0 |
| 1956 | Hoyt Machine / Fred Sommer | Kurtis Kraft 500C | Offenhauser L4 | ARG  | MON  | 500 23 * | BEL  | FRA  | GBR  | GER  | ITA  |  |  |  | - | 0 |
| 1957 | McNamara / Kalamazoo Sports | Kurtis Kraft 500D | Offenhauser L4 | ARG  | MON  | 500 29 | FRA  | GBR  | GER  | PES  | ITA  |  |  |  | - | 0 |
| 1958 | John Zink | Watson Indy Roadster | Offenhauser L4 | ARG  | MON  | NED  | 500 28 | BEL  | FRA  | GBR  | GER  | POR  | ITA  | MOR  | - | 0 |
Yes or No

| Yes or No |
| --- | --- |
 Elokuvan mainos Motion Picture News -lehdessä 12. kesäkuuta 1920
Ohjaaja:  Roy William Neill
Käsikirjoittaja:  Mary Murillo Välitekstit Burns Mantle
Perustuu:  Arthur Goodrichin näytelmään
Tuottaja:  Norma Talmadge
Kuvaaja:  Ernest Haller
Pääosat:  Norma Talmadge
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Levittäjä:  First National
Ensi-ilta:   28. kesäkuuta 1920
Kesto:  72 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
Yes or No on Roy William Neillin ohjaama yhdysvaltalainen mykkä melodraama, joka sai ensi-iltansa vuonna 1920. Melodraaman pääosaa näyttelee Norma Talmadge, joka esittää kahta roolia, Margaret Vanea ja Minnie Berryä, ja hän myös tuotti elokuvan.
Yes or No perustuu menestyneeseen samannimiseen Broadway-näytelmään, jota esitettiin vuodet 1917–1918. Näytelmän pohjalta Mary Murillo laati elokuvan käsikirjoituksen ja Burns Mantle välitekstit. Norma Talmadge Film Corporation toimi elokuvan tuotantoyhtiönä ja First National levittäjäyhtiönä. Elokuvan Yhdysvaltain ensi-ilta oli 28. kesäkuuta vuonna 1920. Yes or No -elokuvan kokonaan säilynyttä kopiota säilytetään Yhdysvaltain kongressin kirjastossa.
Juoni

Vaikka varakkaalla Donald Vanen (Frederick Burton) vaimolla Margaret Vanella (Norma Talmadge) on kaikkea mitä rahalla voi saada, hän on tyytymätön, koska hänen miehensä käyttää kaiken aikansa työntekoon. Sitä vastoin köyhä ja rähjäinen Minnie Berry (Norma Talmadge) raataa töissä, mutta hän on onnellinen. Hänellä on aviopuolisona koneenrakentaja Jack (Rockliffe Fellowes), jonka kanssa hänellä on kaksi lasta. Margaret pettää aviomiestään Paul Derrickin (Lowell Sherman) kanssa, mutta kun Derrick jättää hänet, Margaret tekee itsemurhan. Minnie kohtaa samankaltaisen kiusauksen, kun Ted Leach (Gladden James) lähentelee häntä. Minnie kuitenkin torjuu Tedin lähentely-yritykset. Tämä oli kannattavaa, koska Jackin keksintö tuo Berryn perheelle varallisuutta ja onnellisuutta.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Margaret Vane / Minnie Berry   |
|  Frederick Burton  | … |  Donald Vane   |
|  Lowell Sherman  | … |  Paul Derreck   |
|  Lionel Adams  | … |  tohtori Malloy   |
|  Rockliffe Fellowes  | … |  Jack Berry   |
|  Natalie Talmadge  | … |  Emma Martin   |
|  Edward Brophy  | … |  Tom Martin   |
|  Dudley Clements  | … |  Horace Hooker   |
|  Gladden James  | … |  Ted Leach   |
Aiheesta muualla

Yes or No Internet Movie Databasessa (englanniksi)
Yes or No AllMoviessa. (englanniksi)
Yes or No Silent eran sivustolla (englanniksi)
Yes or No TCM Movie Databasessa (englanniksi)
Zook

| Zook |
| --- | --- |
 Zook keikalla Helsingissä vuonna 2006.
Tiedot
Toiminnassa:  2003–
Tyylilaji:  blues rock, rock
Kotipaikka:  Helsinki
Laulukieli:  englanti
Jäsenet:  Bryn Jones, laulu, kitara   Rocka Merilahti, kitara   Jukka Jylli, bassokitara   Sami Kuoppamäki, rummut  
Levy-yhtiö:  Kuru Records, 2005–  
Infobox OKNimi-testi OK: 
Zook oli helsinkiläinen rockyhtye, jossa soittivat Walesista kotoisin oleva Bryn Jones, Rocka Merilahti sekä Kingston Wallin rytmiryhmä Jukka Jylli ja Sami Kuoppamäki. Yhtye teki yhden albumin vuonna 2006.
Kokoonpano

Bryn Jones – laulu ja kitara
Rocka Merilahti – kitara
Jukka Jylli – basso
Sami Kuoppamäki – rummut
Diskografia

Studioalbumit
Root Canal Recovery (2006,  Kuru Records)
Singlet
"Chemistry" (2005)
Aiheesta muualla

Viralliset sivut arkistoituna Archive.orgissa (englanniksi)
Ensyklopedismi

Naturalis historia – ensimmäinen ensyklopediaksi kutsuttu teos, jonka kirjoitti Plinius vanhempi.
Ensyklopedismi on käsite, jolla tarkoitetaan laaja-alaista oppimista tai tietoperustaa. Se tarkoittaa myös tietoa, joka esitetään ensyklopedisessa muodossa. Siinä ei pyritä kirjoittamaan sillä tavalla, että vastataan lukijan odotuksiin.
Ensyklopedismi oli ominainen piirre Bysantissa ja he säilyttivät paljon antiikin ajan tietoa filosofiasta, matematiikasta ja tähtitieteestä. Etenkin noin Theodoros II Laskariksen hallituskaudelta alkaen 1254 Bysantissa alkoi toinen Bysantin renessanssi, jota joskus kutsutaan Palaiologosten renessanssiksi. Tuolloin virvoitettiin antiikin perintöä. Bysantin asukkaat Italiassa levittivät tietonsa vähälukuisille italialaisille oppineille ja kreikkalaisille. Tällä tavoin Bysantin oppineisuus selvisi paljon pidempään kuin itse imperiumi.
Renessanssin aikaan koulutuksessa ja tieteessä pyrittiin ensyklopedisoimaan niitä eli systematisoimaan kyseisiä aloja. Samaan tapaan myös koulutusta itsessään pyrittiin korjaamaan tekemällä perusteellista sääntelyä alalle. Pietro Paolo Vergerio (1370–1444) teoksessaan De ingenuis moribus et liberalibus hahmotteli humanistisen koulutuksen pääpiirteitä.  Siinä painotettiin puhe ja kirjoitustaitoa, historiaa ja filosofiaa, mutta se sisälsi myös tieteitä, kuten matematiikkaa tähtitiedettä, luonnontieteitä, lääketiedettä, lakiopintoja, metafysiikkaa ja teologiaa. Jälkimmäisiä ei opiskeltu perusteellisesti; humanismi oli luonteeltansa ensyklopedismia vastaan, mutta se toi esiin aineiden väliset suhteet ja salli opiskelijoiden tietää monista eri asioista ennen kuin he päättivät erikoistumisalastansa.
Pedagogiikassa ensyklopedismi voi tarkoittaa esimerkiksi laajan kirjon sisältävää opetussuunnitelmaa eri elämän aloilta.
Zoo Tycoon 2

| Zoo Tycoon 2 |
| --- | --- |

Kehittäjä:  Blue Fang Games
Julkaisija:  Microsoft Game Studios
Pelisarja:  Zoo Tycoon
Pelimoottori:  Gamebryo
Julkaistu:   marraskuu 2004
Lajityyppi:  simulaatiopeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Windows, Mac OS
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Zoo Tycoon 2 on Blue Fang Gamesin kehittämä ja Microsoft Game Studiosin julkaisema taloussimulaatiopeli. Peli on julkaistu vuonna 2004.
Pelaaminen

Peli on jatko-osa Zoo Tycoonille. Kuten edeltävässäkin osassa, on pelin tarkoituksena huolehtia eläintarhan omistajana eläimistä. Lisäksi vierailijat täytyy pitää tyytyväisinä rakentamalla erilaisia viihdykkeitä. Erilaisia eläimiä on kolmisenkymmentä.
Mukana pelissä on aiemmasta pelistä tutut henkilökunnan jäsenet, jotka esimerkiksi siivoavat eläinten aitaukset ja kertovat vierailijoille eläimistä. Eläimet voivat paeta aitauksistaan, jolloin syntyy pakokauhua, ja vierailijat lähtevät pois eläintarhasta, sillä he eivät pidä vapaista eläimistä.
Pelissä on myös aikaisempaan peliin nähden kaksi uutta pelimuotoa. Zootopiassa pelaaja voi olla halutessaan eläintenhoitaja, jos omat eläintenhoitajat eivät tee työtään hyvin. Photo Safarissa pelaaja on vierailija, joka ottaa eläintarhasta valokuvia. Halutessaan pelaaja voi luoda oman valokuva-albumin.
Lisälevyt

Pelille on ilmestynyt neljä lisälevyä ja yksi Internetistä ladattava lisäosa. Sille julkaistiin uusin osa mahdollisesti syksyllä 2007.
Endangered Species
Zoo Tycoon 2 on saanut lisälevyn, Zoo Tycoon 2: Endangered Speciesin, joka tuo peliin harvinaisia, sukupuuttoon kuolemaisillaan olevia eläimiä. Endangered Species tuo mukaan myös uusia rakennuksia, taivasjunat ja jeeppiajot, jotka voi rakentaa aitausten ympärille vierailijoiden viihdyttämiseksi. Se tuo peliin uusia haasteita.
African Adventure
Zoo Tycoon 2 on myös saanut toisen lisälevyn:Zoo Tycoon:African Adventuren,joka muuttaa eläintarhan Afrikan seikkailuksi.
Siinä on uusien eläimien lisäksi uudet aavikkoteeman rakennukset, uudet haasteet, realistinen eläinten käyttäytyminen, uudet Afrikan alueet ja safarityyliset jeepit. Se sisältää runsaasti uusia haasteita.
Marine Mania
Zoo Tycoon 2:den kolmas lisälevy, Marine Mania tuo peliin merieläimet. 20:nen uuden merieläimen lisäksi siinä voi kouluttaa eläimet esiintymään vierailijoiden iloksi. Siinä on myös uusia vesibiomeja ja vesiteemarakennuksia. Se tuo edellisten lisälevyjen tapaan uusia haasteita.
Dino Danger Pack
Zoo Tycoon 2-pelille ilmestynyt ensimmäinen ladattava lisälevy kantaa nimeä Zoo Tycoon 2:Dino Danger Pack, joka tuo pelisarjaan sukupuuttoon kuolleet dinosaurukset, joiden joukossa on myös Tyrannosaurus. Peli tuo Zoo Tycoon 2:teen dinosaurusaiheiset rakennusvälineet ja neljä tunnettua dinosaurusta. Sitä yhdistää muihin lisälevyihin se, että se tuo tavanomaiset haasteensa
Extinct Animals
Uusin lisälevy Zoo Tycoon 2:Extinct Animals julkaistiin syksynä 2007. Se tuo Zoo Tycoon 2:teen Dino Danger Packin tapaan sukupuuttoon kuolleita eläimiä, kuten mastodontin. Sen tuo tavanomaiset haasteet ja teemansa peliin kuten edelliset lisälevyt
Aiheesta muualla

Viralliset kotisivut
Tycoon-tietokonepelit
Airport Tycoon
Airport Tycoon 2
Airport Tycoon 3
Carnival Cruise Lines Tycoon
Casino Tycoon
Coffee Tycoon
Fast Food Tycoon
Film Tycoon
Hollewood Tycoon
Lemonade Tycoon
Low Calorie Film Tycoon
Mall Tycoon
Monopoly Tycoon
Moon Tycoon
Pizza Tycoon
Railroad Tycoon
Railroad Tycoon Deluxe
Railroad Tycoon II
Railroad Tycoon III
RollerCoaster Tycoon
RollerCoaster Tycoon 2
RollerCoaster Tycoon 3
The Other Film Tycoon
Transport Tycoon
Tycoon Online
Zoo Tycoon
Zoo Tycoon 2
Elizabeth Tweddle

| Mitalit | Mitalit | Mitalit |  |
| --- | --- | --- | --- |
|  Elizabeth Tweddle vuonna 2012. |  Elizabeth Tweddle vuonna 2012. |  Elizabeth Tweddle vuonna 2012. |  |
Naisten telinevoimistelu
Maa:   Yhdistynyt kuningaskunta
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | eritasonojapuut |  |
| MM-kilpailut  | MM-kilpailut  | MM-kilpailut  |  |
|  Kultaa | Århus 2006 | eritasonojapuut |  |
|  Kultaa | Lontoo 2009 | permanto |  |
|  Kultaa | Rotterdam 2010 | eritasonojapuut |  |
|  Pronssia | Anaheim 2003 | eritasonojapuut |  |
|  Pronssia | Melbourne 2005 | eritasonojapuut |  |
| EM-kilpailut  | EM-kilpailut  | EM-kilpailut  |  |
|  Kultaa | Volos 2006 | eritasonojapuut |  |
|  Kultaa | Milano 2009 | eritasonojapuut |  |
|  Kultaa | Milano 2009 | permanto |  |
|  Kultaa | Birmingham 2010 | eritasonojapuut |  |
|  Kultaa | Birmingham 2010 | permanto |  |
|  Kultaa | Berliini 2011 | eritasonojapuut |  |
|  Hopeaa | Amsterdam 2004 | eritasonojapuut |  |
|  Hopeaa | Amsterdam 2007 | permanto |  |
|  Hopeaa | Clermont-Ferrand 2008 | permanto |  |
|  Hopeaa | Birmingham 2010 | joukkuekilpailu |  |
|  Pronssia | Patras 2002 | eritasonojapuut |  |
Elizabeth ”Beth” Kimberly Tweddle, MBE (s. 1. huhtikuuta 1985 Johannesburg, Etelä-Afrikka) on brittiläinen telinevoimistelija, maailman- ja euroopanmestari.
Tweddle on erikoistunut eritasonojapuihin ja permantoon, joilla hän on saavuttanut muiden mitalien lisäksi kolme maailman- ja kuusi Euroopan mestaruutta.
Aiheesta muualla

Beth Tweddle Biography and Olympic Results (Arkistoitu – Internet Archive) Sports Reference LLC. (englanniksi)
Tweddlen kotisivu (englanniksi)
Edmundo Ros

Edmundo Ros (1957)
Edmundo William Ros (7. joulukuuta 1910 Port of Spain, Brittiläinen Länsi-Intia – 21. lokakuuta 2011 Alicante, Espanja) oli trinidadtobagolainen latinalaisamerikkalaisen viihdemusiikin esittäjä.
Rosin äiti oli afrovenezuelalainen ja isä skotti. Vanhemmat erosivat pian pojan synnyttyä, ja tämä asui Caracasissa vuodet 1927–1937. Ros kiinnostui musiikista sotilaskoulussa ja lähti vuonna 1937 opiskelemaan Lontooseen Royal Academy of Musiciin.
Ros perusti vuonna 1939 rumbayhtyeen Rumba With Ros. Hän nousi nopeasti suosioon, ja vuonna 1949 albumia The Wedding Samba myytiin kolme miljoonaa kappaletta. Rosilla oli vuosina 1944–1974 levytyssopimus Deccan kanssa.
Ros vetäytyi 65-vuotiaana Jáveaan Espanjan Alicanteen ja esiintyi viimeisen kerran julkisesti 8. tammikuuta 1994. Hänestä tehtiin Brittiläisen imperiumin ritarikunnan jäsen vuonna 2000. Ros kuoli Alicantessa 21. lokakuuta 2011 satavuotiaana.
Aiheesta muualla

Viralliset sivut. (englanniksi)
Edmundo Rosin muistokirjoitus Helsingin Sanomissa[vanhentunut linkki].
Elia Zurbriggen

Elia Zurbriggen (s. 9. lokakuuta 1990 Saas-Almagell) on sveitsiläinen alppihiihtäjä.
Alppihiihdon maailmancupissa Zurbriggen kilpaili ensimmäisen kerran Adelbodenin suurpujottelussa tammikuussa 2013. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 26:s. Kymmenen parhaan joukkoon hän sijoittui ensimmäisen kerran oltuaan kahdeksas Kranjska Goran suurpujottelussa maaliskuussa 2017.
Elian isä on entinen alppihiihtäjä Pirmin Zurbriggen ja täti niin ikään entinen alppihiihtäjä Heidi Zurbriggen.
Émile Picard

Émile Picard (24. heinäkuuta 1856 Pariisi – 11. joulukuuta 1941 Pariisi) oli ranskalainen matemaatikko ja tieteen historioitsija. Picard oli sekä Ranskan tiedeakatemian että Ranskan akatemian jäsen.
Elämäkerta

Silkkitehtaanjohtajaisänsä kuolemasta ja Pariisin vuoden 1870 piirityksestä huolimatta Picard saattoi jatkaa opintojaan Napoléon-lyseossa. Hän pääsi toisena maineikkaaseen École polytechniqueen ja ensimmäisenä École normale supérieureen, ja opiskelupaikakseen hän valitsi jälkimmäisen. Sieltä hän valmistui 1877. Hän toimi assistenttina Pariisissa ja sitten Toulousessa ja pääsi yliopistonlehtoriksi vuonna 1881. Samana vuonna hän avioitui professorinsa Charles Hermiten tyttären Marien kanssa. He menettivät kolme viidestä lapsestaan ensimmäisen maailmansodan aikana.
Émile Picard sai pian mainetta matemaatikkojen keskuudessa ratkaisemalla vaikeiksi tunnustettuja teoreemoja. Näiden töittensä tähden hänet haluttiin valita Ranskan tiedeakatemian jäseneksi, mutta valintaa lykättiin vuoteen 1889, koska Picardia pidettiin liian nuorena.
Vuonna 1885 hänet valittiin Pariisin yliopiston luonnontieteellisen tiedekunnan professoriksi, ja hänestä tuli Joseph-Alfred Serret'n seuraaja differentiaalilaskennan professorina. Myöhemmin hänen oppituolikseen tuli analyysi ja algebra. Hän toimi vuosina 1894–1937 myös Pariisin École centrale des arts et manufacturen professorina, ja tässä tehtävässä hän toimi yli 10 000 insinöörin opettajana.
Arvomerkit ja kunniavirat

Ranskan kunnialegioonan suurristi
Mittag-Leffler-mitali 1937
Kansainvälisen matemaatikkokongressin presidentti
Ranskan tiedeakatemian matemaattisten aineiden pääsihteeri vuodesta 1917
Ranskan akatemian jäsen vuodesta 1924
Matemaattiset teokset

Traité d'analyse (3 osaa), Éditions Jacques Gabay, Sceaux, 1991
Théorie des fonctions algébriques de deux variables indépendantes (Georges Simartin kanssa). Korjattu uudisettu painos uhtenä nidoksen aiemien vuosina 1897 ja 106 ilmestyneiden kahden niteen sijasta. Chelsea Publishing Co., Bronx, N.Y., 1971.
Leçons sur quelques équations fonctionnelles avec des applications à divers problèmes d'analyse et de physique mathématique, Gauthier-Villars, Paris, 1950
Leçons sur quelques types simples d'équations aux dérivées partielles avec des applications à la physique mathématique, Gauthier-Villars, Paris, 1950
Aiheesta muualla

Ranskan akatemian elämäkertatietojen sivut (Arkistoitu – Internet Archive)
Ranskan tiedeakatemian elämäkertatietojen sivut (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Charles de Freycinet | Ranskan akatemian jäsen  Tuoli 1 1924–1942 | Seuraaja: Louis de Broglie |
Due vite

|  Due vite |
| --- | --- |

Kappaleen tiedot
Esittäjä(t):  Marco Mengoni
Levy-yhtiö:  Sony Music
Kesto:  3:45
Julkaistu:  8. helmikuuta 2023
Säveltäjä(t):  Davide Petrella Davide Simonetta
Sanoittaja(t):  Marco Mengoni Davide Petrella Davide Simonetta
Tuottaja(t):  Davide Petrella Davide Simonetta
Euroviisutiedot
Vuosi:  2023
Maa:  Italia
Kieli:  italia
Sijoitus:  4.
Pisteet:  350
Sanat:  sanoitus
Video:  videolinkki
Aikajärjestys
 ◄ ”Brividi” (2022) 
 ”La noia” (2024) ► 
Due vite (suom. Kaksi elämää) on italialaisen laulajan Marco Mengonin kappale, joka julkaistiin 8. helmikuuta 2023. Mengoni osallistui kappaleella vuoden 2023 Sanremon musiikkifestivaaleille ja voitti kilpailun. Täten hän edusti kappaleella Italiaa vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 350 pistettä ja sijoittui neljänneksi.
Listasijoitukset

| Lista | Sija |
| --- | --- |
 Italia (FIMI): 1
Elli Ylimaa

| Elli Ylimaa |
| --- | --- |
 Elli Ylimaa vuonna 1941 elo­kuvassa Antreas ja syntinen Jolanda.
Henkilötiedot
Koko nimi:  Ellen Johanna Ylimaa, o.s. Linnanheimo
Syntynyt: 11. kesäkuuta 1900 Turku, Suomen suuriruhtinaskunta
Kuollut: 11. toukokuuta 1982 (81 vuotta) Helsinki
Ammatti:  näyttelijä
Puoliso:  Toivo Ylimaa (vih. 1926)
Lapset:  1
Näyttelijä
Aktiivisena:  1936–1958
Merkittävät roolit:   ”Manta”  Taistelu Heikkilän talosta  ”Serafiina”  Niskavuoren naiset  ”Kristiina Iippo”  Varaventtiili 
Aiheesta muualla
IMDb 
Elonet
Ellen Johanna ”Elli” Ylimaa (o.s. Linnanheimo, vuoteen 1924 saakka Leino; 11. kesäkuuta 1900 Turku – 11. toukokuuta 1982 Helsinki) oli suomalainen näyttelijä. Hän päätyi harrastelijanäyttämöiden kautta tekemään sivurooleja kymmenissä suomalaisissa elokuvissa aina 1930-luvun puolivälistä 1950-luvun loppuun.
Elli Ylimaa oli Johan Gustaf Leinon (alk. Grönroos) ja Aksa Johanna Grönlundin seitsenlapsisen perheen toinen. Vuonna 1924 perheen sukunimi muutettiin Linnanheimoksi. Elli Ylimaan sisarista Ragnhild, Rakel ja Regina alkoivat myös näyttelijöiksi. Jälkimmäisestä tuli suomalaisen elokuva kulta-ajan valovoimaisimpia filmitähtiä. Isä vastusti ankarasti lastensa teatterihaaveita, mutta sisarensa Ragnhildin innoittamana myös Elli alkoi 1920-luvulla esiintyä harrastelijanäyttämöillä ja niitti mainetta varsinkin koomisissa rooleissa.
Elokuvaohjaajat Teuvo Tulio ja Valentin Vaala olivat Linnanheimon sisarusten hyviä tuttavia, jotka ottivat heidät mukaan omiin projekteihinsa. Kun Vaala alkoi työskennellä Suomi-Filmin ohjaajana 1935, Ylimaasta tuli yksi hänen luottonäyttelijöistään palvelijattarien, yläluokkaisten neitien tai tiukkapipoisten akkojen sivurooleissa. Niin ikään Tulio käytti Ylimaata usein omissa elokuvatuotannoissaan, niin ikään sivuosissa. Yleensä hänet nähtiin sisarensa Regina Linnanheimon esittämän päähahmon luottohenkilönä.
Ylimaan merkittävimpiin tulkintoihin lukeutuvat muun muassa Mantan osa Tulion elokuvassa Taistelu Heikkilän talosta (1936) ja johtajaopettajan rouva Kristiina Iippo Vaalan elokuvassa Varaventtiili (1942). Hän teki elokuvarooleja 1950-luvun lopulle asti.
Elli Ylimaa oli vuodesta 1926 naimisissa toimistosihteeri Toivo Ylimaan kanssa. Heidän poikansa Veikko eli ”Ekku” esiintyi pikkuroolissa Taistelu Heikkilän talosta -elokuvassa. Ylimaa menehtyi 81-vuotiaana 1982.
Aiheesta muualla

Elli Ylimaa IMDb:ssa
Ed Gilbert

| Ed Gilbert> Henkilötiedot |
| --- | --- |
Koko nimi:  Edmund F. Giesbert
Syntynyt: 29. kesäkuuta 1931
Kuollut: 8. toukokuuta 1999 (67 vuotta)  Beverly Hills, Kalifornia
Näyttelijä
Aktiivisena:  1963–1999
Merkittävät roolit:  Baloo (Pilipalipilotit)
Aiheesta muualla
IMDb 
Edmund F. Giesbert (29. kesäkuuta 1931 – 8. toukokuuta 1999) oli yhdysvaltalainen näyttelijä, joka lukuisista televisiorooleistaan huolimatta muistetaan paremmin animaatioiden parista, erityisesti Disneyn animaatiosarjasta Pilipalipilotit. Alun perin Baloo-karhun rooliin oli tarkoitus mennä Phil Harrisille, joka toimi hahmon alkuperäisenä äänenä elokuvassa Viidakkokirja. Äänityksen aikana hän ei kyennyt enää tekemään Baloon ääntä yhtäjaksoisesti ikääntymisensä vuoksi, jonka myötä rooli meni Gilbertille. Hän harjoitteli roolia varten kuuntelemalla Harrisin vanhoja nauhoituksia, jonka avulla Gilbert kykeni imitoimaan hahmon ääntä hyvin tarkasti.
Gilbert menehtyi keuhkosyöpään vuonna 1999 ollessaan 67-vuotias.
Aiheesta muualla

Ed Gilbert Voice Chasersissa (Arkistoitu – Internet Archive) (englanniksi)
Eduardo Lorente

Eduardo Lorente Ginesta (s. 24. toukokuuta 1977, Barcelona, Katalonia) on espanjalainen uimari, joka on edustanut kotimaataan kesäolympialaisissa kaksi kertaa, alkaen vuodesta 2000. Hän saavutti pronssia lyhyen radan EM-kilpailuissa 2004 50 metrin vapaauinnissa ja voitti samalla matkalla kultaa lyhyen radan EM-kilpailuissa 2006.
Eliana Stábile

Eliana Stábile
Eliana Stábile (s. 26. marraskuuta 1993) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 17 maaottelua ja tehnyt niissä kaksi maalia. MM-kilpailuissa hän pelasi Argentiinan kaikki kolme ottelua alusta loppuun.
Stábile on edustanut seuratasolla River Platea, Boca Juniorsia ja kolumbialaista Atlético Huilaa.
Eduardo Luís

Eduardo Luís Marques Kruss Gomes, pelaajanimeltään Eduardo Luís (s. 6. joulukuuta 1955 Loures) on portugalilainen jalkapalloilija, pelipaikaltaan puolustaja. Hän pelasi kotimaassaan liigatasolla lähes kaksikymmentä vuotta. Hän pelasi kahdeksan miesten maaottelua.
Eduardo Luís edusti seuratasolla Marítimoa kausina 1974–1975 ja 1976–1982, Benficaa kaudella 1975–1976, Portoa kausina 1982–1989, Rio Avea kaudella 1989–1990 sekä Ovarensea uransa viimeiset kaudet. Hän voitti Porton joukkueessa Portugalin liigamestaruuden kolme kertaa (1985, 1986, 1988) ja Portugalin cupin kaksi kertaa (1984, 1988) sekä Euroopan cupin vuonna 1987.
Eduardo Luís pelasi Portugalin maajoukkueessa kahdeksan maaottelua vuosina 1980–1987. Hän kuului Portugalin joukkueeseen vuoden 1984 Euroopan-mestaruuskilpailuissa, joissa Portugali ylsi välieriin, mutta ei saanut turnauksessa peliaikaa.